Document ID: /roh_data/filtered/Bilingualer_Corpus_interleaved-it-rm.jsonl.gz/1299

This is a text translated from Italian to Rumantsch Grischun.
La vigilanza sulle fondazioni classiche deve essere cantonalizzata

Nei Grigioni la vigilanza sulle fondazioni classiche deve essere riunita presso un servizio del Cantone. Il Governo grigionese ha licenziato il messaggio relativo alla revisione parziale della legge d'introduzione al Codice civile svizzero a destinazione del Gran Consiglio, che discuterà l'affare nella sessione di ottobre 2007.

Nei Grigioni le fondazioni classiche sono oggi poste sotto la vigilanza di un ente pubblico, quindi del Cantone, di un circolo o di un comune, al quale essi appartengono per via del loro scopo o del loro compito. Sono definite di regola fondazioni classiche quelle fondazioni che non sono strutturate quali fondazioni di previdenza.

Le esigenze poste ad una vigilanza efficiente ed efficace su queste fondazioni sono aumentate negli ultimi anni. Ciò dipende da un lato dalle problematiche più complesse e dall'altro dal cambiamento delle condizioni quadro giuridiche ed economiche. La revisione del diritto sulle fondazioni ha ad esempio introdotto alcune novità a partire dal 1° gennaio 2006 e aumentato le esigenze poste alla vigilanza.

Oggi il Cantone vigila su circa 300 fondazioni, mentre i circoli e i comuni vigilano insieme su circa 50 fondazioni. Molti circoli e comuni sono responsabili solo per un'unica fondazione. Ciò consente loro di elaborare il necessario knowhow sulla vigilanza.

La vigilanza sulle fondazioni classiche deve pertanto essere riunita presso il servizio del Cantone che esercita già oggi la vigilanza sulle fondazioni assoggettate al Cantone. Questo servizio dispone dell'esperienza e delle conoscenze di diritto sulle fondazioni necessarie per consentire una vigilanza priva di problemi. L'aumento del numero di casi porta ad un'ulteriore professionalizzazione della vigilanza, cosa che torna a beneficio anche delle fondazioni stesse e della sicurezza giuridica. I circoli e i comuni coinvolti nella consultazione accolgono senza riserve il progetto del Governo.

Organo: Governo

Fonte: it Cancelleria dello Stato dei Grigioni

Data: 17.08.2007

La surveglianza da las fundaziuns classicas duai vegnir suttamessa al chantun

En il Grischun duai vegnir centralisada la surveglianza da las fundaziuns classicas en in post tar il chantun. La regenza ha deliberà la missiva correspundenta tar la revisiun parziala da la lescha introductiva tar il cudesch civil svizzer per mauns dal cussegl grond. Quel vegn a tractar questa fatschenta en la sessiun d'october 2007.

En il Grischun vegnan las fundaziuns classicas survegliadas oz da quella communitad a la quala ellas appartegnan pervi da lur intent u pervi da lur incumbensa, pia dal chantun, dal circul u da la vischnanca. Sco fundaziun vegnan definidas per regla quellas fundaziuns che n'èn betg concepidas sco fundaziuns da prevenziun.

Las pretensiuns per survegliar questas fundaziuns èn s'augmentadas ils ultims onns. Quai d'ina vart pervi da las dumondas pli cumplexas e da l'autra vart pervi da las midadas da las cundiziuns da basa giuridicas ed economicas. Uschia ha la revisiun da dretg da fundaziun sin il 1. da schaner 2006 purtà intginas novaziuns ed augmentà las pretensiuns envers la surveglianza.

Oz surveglia il chantun 300 fundaziuns, las vischnancas ed ils circuls surveglian 50 fundaziuns. Blers circuls e bleras vischnancas èn cumpetents mo per ina suletta fundaziun. Quai n'als permetta betg d'elavurar il know-how da surveglianza necessari.

Perquai duai la surveglianza da tut las fundaziuns classicas vegnir centralisada tar quel post dal chantun ch'ha gia oz la surveglianza da las fundaziuns ch'èn suttamessas al chantun. Quest post dispona da l'experientscha e da las enconuschientschas dal dretg da fundaziun che pussibiliteschan ina surveglianza senza incaps. Il dumber da cas augmentà maina ad in'ulteriura professiunalisaziun da la surveglianza, quai che serva er a las fundaziuns sezzas ed a la segirezza giuridica. Ils circuls e las vischnancas involvids en la consultaziun beneventan il project da la regenza senza resalvas.

Gremi: regenza

Funtauna: rg chanzlia chantunala dal Grischun

Data: 17.08.2007